《无弦琴》
宋代·林希逸

道外元无器，聊横膝上琴。本非弦可弄，自觉趣尤深。

早向声前弦，何劳指下寻。昭文元不鼓，钟子谩知音。

赜矣钟名哑，伤哉磬有心。退之如解此，十操不应吟。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。